સલમાન અને આમિરની દોસ્તી જગજાહેર છે, વર્ષોથી આ બંન્ને ખાન એકબીજાને દરેક મુદ્દે સપોર્ટ કરતા આવ્યા છે. આ સ્વીટ ટ્વીટ ચેટ તેમની પાક્કી મિત્રતાનું પ્રમાણ છે. સલમાન પોતાના દબંગ મિજાજ માટે જાણીતો છે અને તેણે આ એક જ ટ્વીટમાં 'દંગલ'ના વખાણ પણ કર્યા છે અને સાથે એ પણ બતાવી દીધું છે કે, ફિલ્મોની બાબતમાં જ્યારે કોઇ એને ટક્કર આપી જાય તે એને બિલકુલ પસંદ નથી. સલમાનના આ ટ્વીટ બાદ સૌથી વધુ શાંતિ આમિરને થઇ હશે, કારણ કે તે હંમેશા પોતાની ફિલ્મ પહેલા ખૂબ નર્વસ થઇ જાય છે. બીજો ફાયદો એ થયો કે, સલમાન ખાન 'દંગલ'ને પ્રમોટ નહીં કરે એવી તમામ અફવાઓ પર ફુલસ્ટોપ મુકાઇ ગયું. સલમાનના આ ટ્વીટથી 'દંગલ'ને ખૂબ ફાયદો થશે એ વાત ચોક્કસ છે.